ฟรังค์ เอ็ลสท์เนอร์

ทิม ฟรันซ์ มารีอา เอ็ลสท์เนอร์ (เกิด 19 เมษายน พ.ศ. 2485) หรือที่รู้จักในชื่อ ฟรังค์ เอ็ลสท์เนอร์ เป็นผู้ดำเนินรายการโทรทัศน์ชาวเยอรมัน
ปฐมวัย.
เอ็ลสท์เนอร์เข้าศึกษาในโรงเรียนในเมืองรัสตัท, ประเทศเยอรมนี เขาได้ออกอากาศครั้งแรกในการแสดงละครวิทยุให้กับสถานีที่อดีตชื่อ ซืดเวสท์ฟุงค์ (Südwestfunk) ซึ่งมีชื่อปัจจุบันคือ ซืดเวสท์รุนท์ฟุงค์ (Südwestrundfunk) ซึ่งอยู่ในกำกับของรัฐไรน์ลันท์-ฟัลทซ์ และทางตอนใต้ของรัฐบาเดิน-เวือร์ทเทิมแบร์ค
อาชีพ.
เอ็ลสท์เนอร์มีชื่อเสียงครั้งแรกในฐานะผู้ดำเนินรายการ (และต่อมาเป็นผู้กำกับรายการ) ให้กับรายการวิทยุกระจายเสียงของเยอรมันชื่อ เรดิโอลักเซมเบิร์ก (จนถึง ค.ศ. 1983) เขาปรากฎตัวในรายการโทรทัศน์ต่าง ๆ เช่น "ชปีลโอเนอเกรนเซิน" ("Spiel ohne Grenzen)" และ "ดีม็อนทักสมัลเลอร์" ("Die Montagsmaler)"
ใน ค.ศ. 1981 เขาได้คิดค้นรายการ "เว็ทเทิน, ดัส..? (Wetten, dass..?)" ซึ่งได้รับความนิยมอย่างมากและเคยเป็นหนึ่งในการแสดงที่ประสบความสำเร็จมากที่สุดในยุโรป ในปีนั้น เอ็ลสท์เนอร์ได้รับรางวัลบัมบี (Bambi) ซึ่งเป็นรางวัลโทรทัศน์และสื่อของเยอรมนี ในสหราชอาณาจักรรายการนี้ถูกคัดลอกเป็น ยูเบต! ("You Bet!)" ดำเนินรายการตั้งแต่ ค.ศ. 1988 ถึง 1997 เอ็ลสท์เนอร์ดำเนินรายการในรายการของเยอรมนีจนกระทั่ง ค.ศ. 1987 โดยปรากฏตัวทั้งหมด 39 ครั้ง ก่อนที่จะส่งมอบหน้าที่ให้ โทมัส ก็อทชัลท์ (Thomas Gottschalk)
เอ็ลสท์เนอร์ทำงานให้กับบริษัทโทรทัศน์ เซ็ทเดเอ็ฟ (ZDF) เป็นเวลาหลายปี แต่ย้ายไปที่ แอร์เทเอ็ล (RTL) เมื่อพบว่ามีผู้รับชมน้อยลง ขณะทำงานที่บริษัทแอร์เทเอ็ล เขารับหน้าที่ดำเนินรายการตอบคำถาม เจปพาร์ดี! ("Jeopardy!)" ในฉบับภาษาเยอรมัน นอกจากนี้ เขายังมีบริษัทของเขาเอง เอ็ลสท์เนอร์ไทน์เมนท์ (Elstnertainment) ซึ่งเป็นบริษัทของตัวเอง ซึ่งพัฒนาไอเดียใหม่สำหรับรายการโทรทัศน์และขายไอเดียให้กับเหล่าบริษัทบริการสาธารณะและบริษัทโทรทัศน์เอกชน
ในปัจจุบันเอ็ลสท์เนอร์ทำงานให้กับ ซืดเวสท์รุนท์ฟุงค์ (SWR) เป็นหลักอีกครั้ง (ก่อตั้งจาก "ซืดเวสท์ฟุงค์" และ "ซืดด็อยท์เชอร์รุนท์ฟังค์ (Süddeutscher Rundfunk")) ดำเนินรายการทอล์กโชว์ เม็นเชินแดร์ว็อคเคอร์ ("Menschen der Woche)") ตั้งแต่เดือนกันยายน ค.ศ. 2002 เขาทำงานให้กับ อาแอร์เด (ARD) ในตำแหน่งผู้ดำเนินรายการเย็นวันเสาร์ "แฟร์ชเตเอินซีชฟัส? (Verstehen Sie Spaß?)" เอ็ลสท์เนอร์ปรากฎตัวครั้งสุดสุดท้ายของเขาในรายการดังกล่าวเมื่อวันที่ 21 พฤศจิกายน ค.ศ. 2009 จนถึงต้น ค.ศ. 2005 เขายังเป็นผู้ดำเนินรายการ "ไอน์ฟัคมิลิโอนแนร์ (Einfach Millionär)" ที่ดำเนินการโดยช่องโทรทัศน์ลอตเตอรี ARD
ใน ค.ศ. 2006 เอ็ลสท์เนอร์ได้รับการเพิ่มชื่อใน หอเกียรติยศโรเซอเดโอร์ (Rose d'Or) ในวันครบรอบ 25 ปีแห่งความสำเร็จที่ยิ่งใหญ่ที่สุดของเขาคือรายการ"เว็ทเทิน, ดัส..?" ในปีเดียวกัน เขาเดินทางไปแสวงบุญระยะทาง 517 กิโลเมตรตามเส้นทางนักบุญยากอบ โดยได้รับแรงบันดาลใจจากบันทึกการเดินทางของผู้จัดรายการโทรทัศน์ อิชบินดันมาลเว็ก ("Ich bin dann mal weg)" ของฮาเพอ แคร์เคอลิง (Hape Kerkeling)
ตั้งแต่วันที่ 12 กันยายน ค.ศ. 2006 เอ็ลสท์เนอร์ได้รับหน้าที่ดำเนินรายการตอบคำถาม ดีเบ็สเทินอิมซืทเว็สท์เทิน ("Die Besten im Südwesten)" ทางช่อง เอ็สเวแอร์ (SWR) นอกจากนี้เขายังดำเนินการแสดง ARD ชื่อ ดีโกรเซอโชว์แดร์นาทูร์วุนเดอร์ ("Die große Show der Naturwunder)" ร่วมกับ รังงา โยเก็ชวาร์ (Ranga Yogeshwar)
ชีวิตส่วนตัว.
เอ็ลสท์เนอร์แต่งงานและมีบุตร 5 คน เขาอาศัยอยู่กับครอบครัวในวิลล่าของตัวเองในเกาะมาจอร์กา 
"รายการ "จัสวันลาสต์เควสชัน".
รายการทอล์กโชว์ 5 ตอนที่จัดโดยเอ็ลสท์เนอร์ ชื่อว่า จัสวันลาสต์เควสชัน ("Just One Last Question")" ฉายรอบปฐมทัศน์ทางเน็ตฟลิกซ์เมื่อวันที่ 12 มิถุนายน ค.ศ. 2020